Frisk mill-ġurament tal-ħatra, il-Ministru Owen Bonnici ħabbar servizz ġdid li se jibda jingħata mir-reġistri tal-Qrati ta’ Għawdex u ta’ Malta. Ħabbar li meta wieħed idaħħal dokument uffiċjali f’Għawdex dan ikun jgħodd għal Malta wkoll u viċi versa. Qal li dan is-servizz ġdid jaf jidher dettal żgħir iżda jagħmel differenza kbira għal dawk li jipprattikaw il-liġi. Il-Ministru Owen Bonnici qal li dan is-servizz se jkun qed jgħin b mod partikolari lill-prokuraturi legali. Mistoqsi dwar l-liġi tal-finanzjament tal-partiti issa li għalaq iż-żmien ta’ konsultazzjoni, il-Ministru Bonnici qal li kellhom rispons tajjeb u issa se jagħmlu laqgħat individwali mal-partiti politici, il-Kummissjoni Elettorali u l-għaqda studenti tal-liġi.